Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 469/13/8806	Košice, 28.6.2013
EEČ : 2-65-198-2013

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec syna Rinalda, žiaka Spojenej školy v Moldave nad Bodvou, tomuto umožnil v období od 01. 09. 2012 do 30. 04. 2013 bez ospravedlnenia vymeškať 100 vyučovacích hodín

lebo je nepochybné, že skutok nespáchal obvinený

Odôvodnenie:
Uznesením povereného príslušníka PZ OO PZ XXXXX sp. zn. ČVS: ORP-719/MO-KS-2013 zo dňa 29. 05. 2013 bolo vznesené obvinenie XXXXX a spol. pre prečin ohrozovania mravnej výchovy mládeže podľa § 211 ods. 1 písm. b/Trestného zákona na tom skutkovom základe, ako je to uvedené vo výrokovej časti tohto uznesenia.

V priebehu vyšetrovania bolo zistené, že maloletý Rinaldo XXXXX mal 100 neospravedlnených vyučovacích hodín za mesiac apríl 2013 a do 29. 05. 2013 vymeškal ďalších 85 neospravedlnených vyučovacích hodín. Toto uviedla svedkyňa XXXXX, ktorá je zástupkyňou riaditeľky v Spojenej škole v Moldave nad Bodvou.

Ďalej bolo zistené, že obv. XXXXX sa v kritickom čase nachádzal vo výkone trestu odňatia slobody, čo je potvrdené správou z Ústavu na výkon trestu odňatia slobody XXXXX, z ktorej je zrejmé, že obvinený XXXXX bol eskortovaný do ústavu dňa 05. 02. 2013. Aktuálne vykonáva trest odňatia slobody s predpokladaným koncom 27. 07. 2013.

Z toho je zrejmé, že obvinený XXXXX nemohol ovplyvniť školskú dochádzku svojho syna, nakoľko v tom čase bol vo výkone trestu. 

Podľa § 215 ods. 1 písm. c/ Tr. poriadku, prokurátor zastaví trestné stíhanie, ak je nepochybné, že skutok nespáchal obvinený.

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor